Blog

Blog (anglizam, duži naziv weblog) je publikacija na Internetu (web-u) koja sadrži prvenstveno periodične članke u obrnutom vremenskom slijedu - najnoviji članci nalaze se na vrhu stranice.

Blogovi mogu biti individualni i kolaborativni. Terminološki za sada nema dinstinkcije kao u engleskom jeziku gdje se termin weblog češće koristi za kolaborativne, a blog za individualne projekte. Mogu biti u obliku časopisa, tematski, osobni. Mogu biti povezani u grupe, tematski ili vezano uz domenu koju se nalaze - blogosfera.

 Historija 
Blogovanje se razvilo iz ranih oblika digitalne komunikacije i ličnih online zapisa. Jedan od najranijih primjera bloga u formi dnevnika zabilježen je 1995. godine, kada su tekst i slike prenošeni u stvarnom vremenu putem nosivog računara.

Pojam weblog uveo je Jorn Barger 17. decembra 1997. godine, dok je skraćeni naziv blog nastao u maju 1999. godine, kada je Peter Merholz izraz weblog razložio u frazu we blog. Ubrzo potom, Evan Williams iz kompanije Pyra Labs počeo je koristiti termin blog kao imenicu i glagol te uveo pojam bloger kroz platformu Blogger, čime je terminologija široko prihvaćena.desno|mini|Umjetnički prikaz povezanosti između blogova i autora blogova u "blogosferi" 2007.

 Specifičnosti blog alata 

Blog alati dijele se na dedicirane, koji se instaliraju na vlastiti server (domenu). Velik broj CMS sistema ima i opciju postavljanja novosti u formi bloga. Recenzije besplatnih alata održava OpenSourceCMS. Wordpress nudi mogućnost instalacije na vlastite stranice ili besplatni server. Moguće je blog kategorizirati po specifičnim kategorijama, što omogućava da isti autor tekstove organizira u kolekcije. blogger.com omogućava kolaborativni blog, te upload bloga na lokaciju po želji, te je dobar izbor u slučaju potrebe promjene lokacije bloga. Također ima napredno upravljanje komentarima, moderiranje i google ad-sense integraciju. Livejournal (popularno LJ) ima napredno pretraživanje po kategorijama, RSS kanale za praćenje prijatelja (friends lista) te je najčešći izbor za teen blogove.

 Tipovi 
Pojedini alati za blog omogućuju kategorizaciju tekstova, dok su drugi pisani s posebnom svrhom. Najčešća su pojava nespecifični blogovi, koji zadiru u razne teme.

Postoje razne vrste blogova:
 internetski dnevnici osobnog karaktera opisuju svakodnevne aktivnosti autora
 dnevnici pojedinih manifastacija, popularnih emisija masovnih medija
 e-zine časopisi u formi bloga
 tematski blogovi koje vode pojedinci – filmske kritike, recenzija računarskih programa itd.
 pjesnički blogovi 
 regionalni blogovi
 kolaborativni blogovi, na kojima učestvuje veći broj autora 
 priče 
 putopisni blog 
 blogovi koje vode popularne javne osobe u okviru propagandnih aktivnosti
 promotivni blogovi
 političke kampanje na blogovima
 fan fiction blogovi – slično pričama 
 tinejdžerski blogovi

 Popularnost 
Popularnost blogova javlja se kao fenomen uslijed pada interesa za masovne medije. Čitanost štampanih medija je u padu, javlja se pomak u "medijsko žutilo". U Sjedinjenim Američkim državama pada gledanost nacionalnih TV mreža, publika se okreće većem broju kablovskih kanala, raste broj satelitskih kanala, a izdavaštvo je krenulo u smjeru mikro publikacija.

Neprofitni autori kao i autori na početku svog stvaralačkog rada često se zanimaju za kolaborativne projekte u koje se ubrajaju i blogovi.

Nagli porast popularnosti ubrzo po pokretanju alata na bosanskom jeziku upućuje na pomodni karakter razvoja blogosfere u Bosni i Hercegovini.

Naša je blogosfera specifična, pa u određenim slučajevima vrijede i druga pravila u odnosu na svjetske standarde. Cool ili slične liste na bilo kojem servisu ne garantiraju i kvalitetu, niti to znači da je vaš blog uspješan. Vlastita domena daje i dosta veću slobodu, a u odnosu na broj blogova na domaćim servisima, svakako će se samim tim što je na vlastitoj domeni izdvojiti.

 Praćenje popularnosti blogova 
Samostalni blogovi svoju popularnost prate putem tagova, brojem linkova koje vode na njih i internim statistikama. Dobar vid praćenja popularnosti neke stranice je i njen page rank.

Neprofitni autori kao i autori na početku svog stvaralačkog rada često se zanimaju za kolaborativne projekte u koje se ubrajaju i blogovi.

Nagli porast popularnosti ubrzo po pokretanju alata na bosanskom jeziku upućuje na pomodni karakter razvoja blogosfere u Bosni i Hercegovini.

 Kontroverza blogova 
Javno iznošenje osobnih stavova vezanih uz poslovne aktivnosti dovela je do nekoliko evidentiranih slučajeva gubitka.
Blogovi nemaju isti tretman kao štampa, te se blogeri ne smatraju novinarima, stoga nisu zaštićeni sa slobodom štampe. Javljali su se i slučajevi senzacionalističkog iskorištavanja pojedinih blogera u masovnim medijima, pa su pojedini blogovi imali dimenziju reality show-a.

 Blogerska etika 
Blogeri vrlo često nastupaju kao interesna grupa. 
Čest je običaj ostavljanja komentara, najčešće međusobne pohvale istomišljenika.

 Pouzdanost informacija na blogu 
Individualni blogovi često predstavljaju trač rubrike koje prenose minorna događanja, glasine i  osobne stavove. Kako najčešće nemaju uredništvo, već se radi o laicima koji samostalno iznose teme koje su interesantne njima i uskoj grupi istomišljenika, javno mjenje blogove često smatra neozbiljnim.

Ozbiljni kolaborativni projekti svog svoje ažurnosti često ne zaostaju sa masovnim medijima. 
U tzv. ozbiljnoj, često žutoj štampi ponekad se prenose poluinformacije iznesene na blogovima, što upućuje da ovaj informativni sistem ponekad ima znatni uticaj.
Na blogu se bilježe i propagandne aktivnosti, primjerice političke kampanje.

 Reference 

 Vanjski linkovi 

 Legal Guide for bloggers iz Electronic Frontier Foundation
 Law Library Legal Blawgs Web Archive iz U.S. Library of Congress

 Bosanskohercegovački blog servisi 
 blog.ba 
 blogger.ba

 Blog servisi iz drugih zemalja 
 blog.com
 blog.hr
 blogger.com
 livejournal
 wordpress.com

Kategorija:Internetski servisi